હવે અગાઉની મેચોમાં થયેલી ભૂલોનું પુનરાવર્તન થાય નહીં તેને ધ્યાનમાં રાખીને કેન વિલિયમ્સનની ટીમ શુક્રવારે કોલકાતા સામે ટકરાશે. હૈદરાબાદ માટે આ મેચ બે રીતે મહત્વની છે. એક તો તેણે પોઇન્ટ ટેબલમાં મોખરે રહીને આ વખતે શાનદાર દેખાવ કર્યો છે તેને કારણે પોતે જ ફાઇનલમાં પ્રવેશની હકદાર છે તે પુરવાર કરવાનું છે. બીજું ફાઇનલમાં આવી જાય તો તેની પાસે ચેન્નાઈ સુપર કિંગ્સ સામેના પરાજયનો બદલો લેવાની તક રહેશે.